Suresh 108 Views SUNIL GAVASKAR
Sunil Gavaskar
న్యూఢిల్లీ: భారత క్రికెట్‌ సెలక్షన్‌ కమిటీనేనా అంటూ విమర్శించారు. వెస్టిండీస్‌ పర్యటనకు భారత జట్టును ప్రకటించే  క్రమంలో సెలక్షన్‌ కమిటీ వ్యవహరించిన తీరు హాస్యాస్పదంగా ఉందన్నాడు. ఇదొక కుంటి బాతు సెలక్షన్‌ కమిటీలా ఉంది. ముందుగా వెస్టిండీస్‌ పర్యటనకు కోహ్లీ దూరం అవుతాడని సెలెక్టర్లు చెప్పారు. ఒక్కసారిగా విండీస్‌ పర్యటనకు కోహ్లీనే కెప్టెన్‌ అంటూ ప్రకటించారు. మూడు ఫార్మట్లకు అతనే కెప్టెన్‌ అంటూ వెల్లడించారు. దీంతో అనేక ప్రశ్నలకు తావిచ్చారు బిసిసిఐ సెలక్టర్లు. సెలక్షన్‌ కమిటీ నిర్ణయం మేరకు కెప్టెన్‌ ఎంపిక జరిగిందా…లేక కోహ్లీ నిర్ణయం మేరకు కెప్టెన్‌ ఎంపిక జరిగిందా అనే విమర్శలు వచ్చాయి. ఈ తరహా సెలక్షన్‌ విధానం సరైంది కాదు. మాకు తెలిసిన నాలెడ్జ్‌ ప్రకారం కోహ్లీ కెప్టెన్సీ అనేది వరల్డ్‌కప్‌ వరకే. ఆ తర్వాత కెప్టెన్‌ను ఎంపిక చేసే అధికారం సెలెక్టర్లకు ఉంది. మారి అలా చేయకుండా కోహ్లీనే కెప్టెన్‌గా తిరిగి కొనసాగిస్తూ ఆగమేఘాలపై ఎందుకు నిర్ణయం తీసుకున్నారు. ఒకవేళ కోహ్లీని కెప్టెన్‌గా తిరిగి ఎంపిక చేయాలను కుంటే దానిలో సాధారణ సమావేశం నిర్వహించి అప్పుడు ప్రకటించాల్సింది అని ఎంఎస్‌కె ప్రసాద్‌ నేతృత్వంలోని సెలక్షన్‌ కమిటీపై గవాస్కర్‌ ధ్వజమెత్తారు. అదే సమయంలో ప్రపంచకప్‌లో ఆడిన కొంత మంది ఆటగాళ్లను ఏరకంగా తప్పించారని గవాస్కర్‌ నిలదీశాడు. ఒకవేళ ఆయా ఆటగాళ్ల ప్రదర్శన బాగాలేదో అనుకుంటే, మరి భారత జట్టు ఫైనల్‌కు అర్హత సాధించకపోయినా కెప్టెన్‌గా కోహ్లీనే కొనసాగించడం తప్పుడు సంకేతాలకు దారితీయదా అని ప్రశ్నించారు.